ગુજરાત વિધાનસભાની ચૂંટણી પહેલાં પણ ભાજપને હરાવવા માટે ચર્ચનો પત્ર ફરતો થયો હતો. ગાંધીનગરનાં આર્કબિશપ થોમસ મેકવાન દ્વારા ગુજરાતના ઈસાઈ મતદારોને સંબોધીને એક પત્ર લખ્યો હતો જેમાં તેઓએ લખ્યું હતું કે, ગુજરાત વિધાનસભાની ચૂંટણી જાહેર થઈ ગઈ છે. આ ચૂંટણીનું પરિણામ દેશની દિશા અને દશા નક્કી કરવા માટે મહત્ત્વની બની રહેશે. દેશની બિનસાંપ્રદાયિકતા અને લોકશાહી દાવ પર મુકાઈ છે. માનવ અધિકારોનો ભંગ થઈ રહ્યો છે. બંધારણિય હક્કો પર તરાપ મારવામાં આવી રહી છે. ચર્ચ અને તેની સાથે સંકળાયેલા લોકો પર હુમલાઓ થઈ રહ્યા છે. લઘુમતીઓ અને પછાત જાતિઓમાંથી આવતા લોકોમાં અસલામતી વધી ગઈ છે. રાષ્ટ્રવાદીઓ આપણા દેશ પર હાવી થવાને આરે છે. આપણે ભારતને કટ્ટરવાદીઓથી બચાવવાનું છે. ત્યારે આવી રાષ્ટ્રવાદી તાકાતો વિરુદ્ધ મતદાન કરો.